ai4bharat/Pralekha huggingface dataset:
قانون اور انصاف کی وزارت
چار ججوں کو ترقی دے کر اوڈیشہ، تلنگانہ ، مدراس اور جموں و کشمیر کے ہائی کورٹ کے چیف جسٹس کے عہدے پر فائز کیا گیا
نئی دہلی،31دسمبر 2020/ صدر جمہوریہ ہند نے دستور ہند کی دفعہ 217 کی شق  کے ذریعہ حاصل شدہ اختیارات کا استعمال کرتے ہوئے مندرجہ ذیل ججوں کو ہائی کورٹ کا چیف جسٹس مقرر کیا ہے:
|
|
نمبر شمار
|
|
جج ایس/ شری جسٹس کا نام
|
|
موجودہ ہائی کورٹ
|
|
ہائی کورٹ جہاں انہیں بحیثیت چیف جسٹس مقرر کیا گیا ہے
|
|
1
|
|
ڈاکٹر ایس مرلی دھر
|
|
پنجاب و ہریانہ
|
|
اوڈیشہ
|
|
2
|
|
محترمہ ہیما کوہلی
|
|
دہلی
|
|
تلنگانہ
|
|
3
|
|
سنجیب بنرجی
|
|
کلکتہ
|
|
مدراس
|
|
4
|
|
پنکج متھال
|
|
الہ آباد
|
|
جموں و کشمیر اور لداخ
آج اس سلسلہ میں محکمہ انصاف کے ذریعہ ایک نوٹی فکیشن جاری کیا گیاہے۔
ججوں کو مختصر پروفائل:
ڈاکٹر جسٹس ایس –مرلی دھر، بی ایس سی، ایل ایل ایم، پی ایچ ڈی، کی پیدائش 8 اگست 1961 میں ہوئی تھی۔ اان کا اندرا ج چنئی میں 12 ستمبر 1984 کو بحیثیت وکیل کیا گیا اور انہوں نے چنئی سول کورٹ میں پریکٹس کی، بعد میں دہلی ہائی کورٹ اور ہندستان کے سپریم کورٹ میں انہوں نے سول ، فوجداری، آئینی ، مزدوری ، انتخابات، ثالثی مفادعامہ ،قانونی چارہ جوئی انسانی حقوق ،کمپنی، ٹیکس لگانے اور خدمات سے متعلق معاملات میں بحیثت وکیل پریکٹس کی۔ انہوں نے الیکشن کمیشن اآف انڈیا، نیشنل ہیومن رائٹس کمیشن ، سینٹرل ویجی لینس کمیشن اور یونیورسٹی گرانٹس کمشن کے کونسلر نیز سپریم کورٹ کی قانونی خدمات کمیٹی کے رکن کی حیثیت سے 2000 سے 2004 تک کام کیا۔ وہ 29 مئی 2006کو دہلی ہائی کورٹ کے ایڈیشنل جج کے طور پر اور 29 اگست 2007 کو مستقل جج کی حیثیت سے مقرر ہوئے۔ انہیں 6 مارچ 2020 کو پنجاب اور ہریانہ ہائی کورٹ نے منتقل کردیا گیا تھا۔
کماری جسٹس ہیما کوہلی ایم اے، ایل ایل بی ، 2 ستمبر 1959 کو پیدا ہوئیں۔ ان کا اندراج 20 ستمبر 1984 کو ایڈوکیٹ کی حیثیت سے کیا گیا۔انہوں نے دہلی ہائی کورٹ میں سول، آئینی ، مزدوری ، کمپنی اورخدمات کے معاملات کے لئے پریکٹس کی۔ ان کی تخصص کا میدان سول تھا۔وہ 29 مئی 2006 کو دہلی ہائی کورٹ کی ایڈیشنل جج کے طور پر اور 29 اگست 2007 کو مستقل جج کی حیثیت سے مقرر کی گئیں۔
جسٹس جناب پنکج میتھل، بی کام ایل ایل بی، 17 جون 1961 کو پیدا ہوئے تھے۔ ان کا نام 22 ستمبر 1985 کو ایڈوکیٹ کے طور پر درج ہوا تھا۔ انہوں نے الہ آباد ہائی کورٹ میں سول، آئینی ، مزدوری اور خدمات سے متعلق معاملات میں 20 سال تک پریکٹس کی۔ ان کا شعبہ تخصص ، زمین کا حصول، کرایے پر قابو پانے اور تعلیم سے متعلق امور ہیں۔ وہ 7 جولائی 2006 کو الہ آباد ہائی کورٹ کے ایڈیشنل اور 2جولائی 2008 کو مستقل جج کی حیثیت سے مقرر ہوئے تھے۔
جسٹس جناب سنجیو بنرجی بی ایس سی  ، ایل ایل بی، 2 نومبر 1961 کو پیدا ہوئے تھے۔ ان کا اندراج ، 21 نومبر 1990 ایڈوکیٹ کی حیثیت سے کیا گیا تھا اور انہوں نے سپریم کورٹ اور کولکتہ کے ہائی کورٹ میں سول ، کمپنی ، ثالثی اور آئینی امور میں پریکٹس کی اور انہوں نے کمپنی ، ثالثی اور آئینی امور نیز ثالثی قوانین میں مہارت حاصل کی ہے۔ انہیں 22 جون 2006 کو کولکتہ ہائی کورٹ کا مستقل جج مقرر کیا گیا تھا۔
م ن۔ ش ت۔ج
Uno-8582
(Visitor Counter : 111
جدید اور قابل تجدید توانائی کی وزارت
بجلی اور نئی اور قابل تجدید توانائی کے وزیر نے شمسی روف ٹاپ اسکیم کی پیش رفت کا جائزہ لیا؛ اسکیم کو آسان بنانے کی ہدایت دی
لوگ اپنے گھروں میں اب خود سے روف ٹاپ لگا سکتے ہیں یا روف ٹاپ لگوانے میں اپنی پسند کے کسی کاروباری کی مدد لے سکتے ہیں
ڈسکام کو 15 دنوں کے اندر نیٹ میٹر فراہم کرنے کی ہدایت دی گئی ہے
روف ٹاپ لگوانے کے 30 دنوں کے اندر مکان مالک کے اکاؤنٹ میں سبسڈی کی رقم بھیج دی جائے گی
مکان مالک شمسی پینل اور انورٹر کا انتخاب اپنی پسند کے مطابق کرسکتے ہیں
بجلی اور نئی اور قابل تجدید توانائی کے مرکزی وزیر نے 19 جنوری 2022 کو روف ٹاپ اسکیم میں ہونے والی پیش رفت کا جائزہ لیا۔ جائزے کے بعد وزیر موصوف نے روف ٹاپ اسکیم کو آسان بنانے کی ہدایت دی تاکہ لوگ اسے آسانی سے حاصل کرسکیں۔ انہوں نے کہا کہ آج کے بعد کسی بھی گھر کو روف ٹاپ لگوانے کے لئے فہرست میں شامل کسی کاروباری کی مدد لینا لازمی نہیں ہوگا۔ لوگ اپنے گھروں میں روف ٹاپ خود سے لگا سکتے ہیں یا روف ٹاپ لگوانے میں اپنی پسند کے کسی کاروباری کی مدد لے سکتے ہیں اور اپنے گھر کی چھت پر لگوائے گئے سسٹم کی تصویر کے ساتھ اس کے بارے میں تقسیم کرنے والی کمپنی کو معلومات فراہم کر سکتے ہیں۔ روف ٹاپ لگوانے کے بارے میں ڈسکام کو یہ اطلاع کسی خط / درخواست کے ذریعہ دی جاسکتی ہے یا ڈسکام کے ذریعہ اور روف ٹاپ کے لئے حکومت ہند کے ذریعہ قائم کردہ ویب سائٹ پر اس کی معلومات فراہم کی جاسکتی ہیں۔ تقسیم کرنے والی کمپنی کو یہ اطلاع موصول ہونے کے 15 دنوں کے اندر نیٹ میٹر فراہم کرنا ہوگا۔ حکومت ہند کے ذریعہ روف ٹاپ کے لئے دی جانے والی 3 کلو واٹ تک 40 فیصد سبسڈی اور اس کے بعد 10 کلو واٹ تک 20 فیصد سبسڈی کی رقم اسے لگوانے کے 30 دنوں کے اندر ڈسکام کے ذریعہ مکان مالک کے اکاؤنٹ میں بھیج دی جائے گی۔ اس بات کو یقینی بنانے کے لئے کہ شمسی پینل اور انورٹر کی کوالٹی مجوزہ معیار کے مطابق ہے، حکومت ہند وقتا فوقتا اُن شمسی پینل اور انورٹر بنانے والی کمپنیوں کی فہرست شائع کرے گی، جن کی مصنو عات متوقع کوالٹی کے معیار اور قیمت کے مطابق ہیں۔ اس کے بعد مکان مالک اپنی پسند کے شمسی پینل اور انورٹر کا انتخاب کرسکتے ہیں۔
ڈسکام کے ذریعہ متعینہ کاروباریوں سے روف ٹاپ لگوانے کا اختیار حسب سابق دستیاب رہے گا۔ ایسے معاملے میں بھی مکان مالک اپنی پسند کے شمسی پینل اور انورٹر کا انتخاب کرسکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-593
(Visitor Counter : 154
امور داخلہ کی وزارت
مرکزی وزیر داخلہ نے نیشنل سائبر فورنسک لیب کی سائبر کرائم یونٹ کا افتتاح کیا
جناب راج ناتھ سنگھ نے کہا کہ ایک ڈیجیٹل دنیا میں سائبر جرائم کو قطعی برداشت نہ کیا جائے
نئی دہلی، 18 فروری 2019/ مرکزی وزیر داخلہ جناب راج ناتھ سنگھ نے کہا کہ سائبر جرائم سے پولیس کےروایتی کام کاج کے لئے چیلنج پیدا ہوا ہے۔ انہوں نے پولیس اہلکاروں سے کہا کہ وہ سائبر دنیا سے پیدا ہونے والے خطرے کا سامنا کرنے کے لئے اپنے ہنر کو چمکائیں ۔آج یہاں دہلی پولیس اور وزارت داخلہ کے نیشنل سائبر فورنسک لیب کے سائبر روک تھام بیداری اور سراغ رسانی کے مرکز  کا افتتاح کرتے ہوئے انہوں نے بتایا کہ سائبر جرم ایک بڑے چیلنج کے طور پر ابھر کر سامنے آیا ہے۔ انہوں نے کہا ‘‘اگر ہمیں ڈیجیٹل دنیا میں عوام کا اعتماد پیدا کرنا ہے تو ہمیں سائبر جرائم کو قطعی بھی برداشت نہ کرنے کا رویہ اختیار کرنا ہوگا’’۔ وزیر داخلہ نے کہا کہ انٹرنیٹ اور کمپیوٹروں کے اس دور میں چاہے سائبر دھوکہ دہی ہو یا فراڈ ، خواتین کو ہراساں کرنے کا معاملہ ہو یا دہشت گردوں کی بھرتی کا معاملہ ہو، اس میں سائبر جرم کا ایک پہلو موجود رہتا ہے جس سے سختی کے ساتھ نمٹنے کی ضرورت ہے۔ انٹرنیٹ نہ صرف سوشل میڈیا کی ترقی کے لئے معاون ہے بلکہ آن لائن بینکنگ ، شاپنگ اور صنعت میں دور سے چلائے جانے والے سسٹم کے لئے بھی اہمیت رکھتا ہے۔ انہوں نے کہا کہ ‘‘ہمیں وقت رہتے سائبر اسپیس میں چیلنجوں کا جائزہ لینے کے لئے ادارہ جاتی میکنزم تیار کرنا ہوگا اور عام آدمی کے لئے اس کا تحفظ کرنا ہوگا۔
جناب راج ناتھ سنگھ نے کہا کہ وزارت داخلہ نے گزشتہ چار سے زیادہ برسوں میں سائبر جرائم سے نمٹنے کے لئے متعدد اقدامات شروع کئے ہیں۔ اس میں فون فراڈ ز کے بارے میں ایک بین وزارتی کمیٹی کا قیام شامل ہے۔ خواتین اور بچوں کے خلاف سائبر جرائم کی روک تھام  اسکیم کے تحت آن لائن سائبر جرائم کی رپورٹ دینے والا پورٹل cybercrime.gov.in کو آپریشنل بنایا گیا ہے۔ اس سلسلہ میں قانون نافذ کرنے والی ایجنسیوں پبلک پراسیکیوٹرز اور ججوں کے لئے تربیتی پروگرام تیار کئے گئے ہیں۔انہوں نے کہا کہ سائبر اسپیس سے پیدا چیلنجوں سے موثر طریقے سے نمٹنے کے لئے ہمیں قومی سطح پر ایک ادارہ جاتی میکنزم کی ضرورت ہے جس میں نجی شعبے کا تعاون اور قومی اور بین الاقوامی سطحوں پر تال میل بھی ضروری ہے۔ جناب راج ناتھ سنگھ نے کہا کہ وزارت داخلہ نے مفصل مطالعے کے لئے ماہرین کے ایک گروپ کی تشکیل دی ہے اور سائبر کرائم کو آرڈی نیشن سینٹر کی تشکیل کا کام شروع کیا ہے جو کہ سائبر فارنسکس ، سائبر تحقیقات ، سائبر ریسرچ اور اختراع خطرے کا تجزیہ اور سائبر تربیت کے کام دیکھے گا۔ انڈین سائبر کرائم کوآرڈی نیشن سینٹر  اس کے نفاذ کی سمت میں قدم ہے۔ انہوں نے کہا کہ آئی-4 سی کے تحت آج نیشنل سائبر فورنسک لیب کا افتتاح کیا گیا ہے۔
مرکزی وزیر داخلہ نے کہا کہ آج دہلی پولیس کے سائبر روک تھام ، بیداری اور سراغ رسانی کے مرکز  کا افتتاح ہوا ہے، وہ کرپٹو کرنسی کے فراڈ اور بین الاقوامی ٹیک سپورٹیڈ فراڈ سے نمٹے گا۔ انہوں نے کہ ان تمام اقدامات کا مطمع نظر وزیراعظم جناب نریندر مودی کی ہدایت کے تحت قائم کئے گئے مقصد ‘‘کم سے کم حکومت ، زیادہ سے زیادہ حکمرانی’’ کا حصول ہے۔
وزیر داخلہ نے ایک دہلی پولیس ریزیڈینشئل بلاک کا بھی افتتاح کیا جس میں 56 فلیٹ ہیں۔ انہوں نے کہاکہ دہلی پولیس نے گزشتہ سال 312 رہائشی اکائیاں تیار کی تھیں اور اس سال 969 مزید اکائیاں زیر تعمیر ہیں۔
دہلی کے لفٹننٹ گورنر جناب انل بیجل اور دہلی پولیس کمشنر جناب امولیہ پٹنائیک نے بھی اس موقع پر خطاب کیا۔ وزارت داخلہ اور دہلی پولیس کے سینئر افسران نے بھی شرکت کی۔
۔۔۔۔۔۔۔۔۔۔۔
م ن ۔ ا گ ۔ ج۔
U- 1064
(Visitor Counter : 27
محنت اور روزگار کی وزارت
کابینہ نے بھارت اور جرمن ایجنسی کے درمیان پیشہ ورانہ مہارت کے متقاضی امراض، بحالیات اور پیشہ ورانہ تربیت کے مفاہمت نامے کو منظوری دی
نئی دلّی، 06 نومبر / وزیر اعظم جناب نریندر مودی کی صدارت میں مرکزی کابینہ نے بھارت اور جرمن ایجنسی کے درمیان پیشہ ورانہ مہارت کے متقاضی امراض، بحالیات اور بیمہ شدہ معذور افراد کی پیشہ ورانہ تربیت سے متعلق مفاہمت نامے کو اپنی منظوری دے دی ہے۔
فوائد:۔ ڈی جی یو وی کے ساتھ مفاہمت نامہ، جو کہ اوکوپیشنل سیفٹی اینڈ ہیلتھ (او ایس ایچ اور سماجی تحفظ کے شعبے میں جرمنی میں کام کرنے والی مہارت کی حامل ایک کمپنی ہے، اس کے ساتھ کام کرنے سے وسیع پیمانے پر درج ذیل مدد ملے گی:۔
i طبی بحالیات، پیشہ ورانہ اور بیمہ شدہ معذور افراد کی سماجی باز۔ آباد کاری سے متعلق سرگرمیوں کا فروغ اور معلومات کے تبادلے ۔
ii پیشہ ورانہ مہارت کے متقاضی امراض سے تحفظ، جانچ اور علاج وغیرہ۔
اہم اثرات :۔
معلومات کے باہم تبادلے اور اشتراک سے بیمہ شدہ معذور افراد کی سماجی باز آباد کاری، تحفظ، تدارک اور پیشہ ورانہ مہارت کے متقاضی امراض کے علاج کی صلاحیت سازی میں اضافہ ہو گا۔
۔۔۔۔۔۔
U.4970
(Visitor Counter : 62
امور صارفین، خوراک اور عوامی تقسیم کی وزارت
مرکز نے کسانوں کو بڑی راحت دیتے ہوئے پنجاب اور ہریانہ میں دھان کی سرکاری خریداری ملتوی کردی
پنجاب اور ہریانہ میں دھان کی سرکاری خرید 11 اکتوبر 2021 سے شروع ہوگی
جیسا کہ خبر دی جاچکی ہے کہ پنجاب اور ہریانہ ریاستوں میں حال ہی میں ہوئی موسلا دھار بارش کی وجہ سے دھان کی فصل کے پوری طرح پکنے میں تاخیر ہوگئی ہے۔
کسانوں کے مفادات کے پیش نظر اور انہیں کسی بھی قسم کی پریشانی سے بچانے کی غرض سے، صارفین کے امور، خوراک اور سرکاری نظام تقسیم کی وزارت کے تحت خوراک اور سرکاری نظام تقسیم کے محکمے نے فیصلہ کیا ہے کہ پنجاب اور ہریانہ میں کم از کم امدادی قیمت ایم ایس پی کے تحت دھان کی سرکاری خریداری 11 اکتوبر 2021 سے شروع کی جائے گی۔
پنجاب کے لئے2022-2021 ،کے ایم ایس کے لئے سرکاری خریداری اور اسے چاول کی شکل میں بدلنے کی مدت یکم اکتوبر 2021 تھی جبکہ ہریانہ میں 25 ستمبر 2021 تھی۔
تمام ایجنسیوں کو ہدایت دی گئی ہے کہ وہ پنجاب اور ہریانہ ریاستوں میں دھان کی سرکاری خریداری 11 اکتوبر 2021 سے شروع کرنے کی غرض سے تمام ضروری اقدامات کریں۔
وزارات ثقافت
نیشنل اسکول آف ڈرامہ کو قومی اہمیت کا حامل ادارہ قرار دینا حکومت کے زیر غور : ڈاکٹر مہیش شرما
نئی دلّی ، 09 جنوری ؍ ثقافت کے وزیر مملکت  ، ماحولیات ، جنگلات اور موسم کی تبدیلی کے وزیر مملکت ڈاکٹر مہیش شرما نے گزشتہ روز راجیہ سبھا میں ایک غیر ستارہ سوال کے جواب میں مطلع کیا کہ نیشنل اسکول آف ڈرامہ  سوسائٹی کے ذریعہ فروری ، 2005 میں قائم کی گئی براڈ بیسڈ کمیٹی  نے ملک بھر میں این ایس ڈی کے پانچ علاقائی مراکز کھولے جانے کی سفارش کی ہے ۔ ان سفارشات کی بنیاد پر گیارہویں پنجسالہ منصوبہ  کے دوران یہ پانچ علاقائی مراکز کولکاتہ ، ممبئی ، گوا ، جموں و کشمیر اور شمال مشرق میں کھولے جانے کا فیصلہ کیا گیا ہے ۔ جبکہ بنگلورو کے موجودہ ریجنل ریسورس کم ریسرچ سینٹر کو ایک مکمل علاقائی مرکز کا درجہ دے کر اپ گریڈ کیا جائے گا ۔ ریجنل مراکز کے قیام کا فیصلہ ریاستی حکومتوں کے ساتھ صلاح و مشورہ کے بعد کیا گیا ہے جو کہ اس کے لئے آراضی فراہم کریں گی ۔ اب تک صرف حکومت کرناٹک نے 2013 میں اس مقصد کے لۂے بنگلورو میں زمین فراہم کرائی ہے ۔ تا حال دیگر کسی ریاستی حکومت نے این ایس ڈی کے لئے علاقائی شاخیں کھولنے کے لئے زمین فراہم نہیں کرائی ہے ۔
این ایس ڈی کے پہنچ سے باہر ؍ توسیع شدہ پروگرام کے تحت دو مراکز کام کر رہے ہیں جن میں سے ایک گنگٹوک  میں اور دوسرا اگر تلہ  میں ہیں اور ایک سالہ تھیٹر تربیتی کورس چلا رہے ہیں جبکہ ایک کورس بنگلورو  میں چلایا جا رہا ہے ۔
این ایس ڈی کو قومی اہمیت کا حامل ادارہ قرار دینے کی ایک تجویز حکومت کے زیر غور ہے ۔
۔ ۔ ۔ ۔ ۔ ۔
(U . 201
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 173.86 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 370240 ہے۔
فی الحال زیر علاج مریضوں کی شرح 0.87 فیصد ہے۔
سردست ملک میں شفایابی کی شرح 97.94 فیصد ہے۔
گزشتہ 24 گھنٹوں کے دوران82988مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 41843446 ہوگئی ہے۔
پچھلے 24 گھنٹوں کے دوران 30615 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 75.42 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1251677 ٹیسٹ منعقد کئے گئے۔
صحت اور خاندانی بہبود کی وزارت
ہر پالیسی کی ارتقا اہم ہے ، اور ملک کے شہریوں کے لیے صحت کے بہتر نتائج پیدا کرنے کے مقصد کو حاصل کرنے کے سیکھنے کو مدنظر رکھنے اور انہیں بہتر بنانے کی ضرورت ہے: وزارت صحت کے دہرادون کے سوستھیہ چنتن شِور میں ڈاکٹر منسکھ منڈاویہ کا کہنا ہے
ڈاکٹر منڈاویہ نے ریاستوں سے صحت کی دیکھ بھال پر خرچ بڑھانے کی اپیل کی اور کہا کہ مرکزی وزارت، صحت کے بنیادی ڈھانچے کے لیے کافی فنڈز دینے کے لیے تیار ہے
صحت کے نتائج کو مستقل طور پر بہتر بنانے کو یقینی بنانے کے لیے سوستھیہ چنتن شِور کو لگاتار عمل میں لایا جانا چاہیے: ڈاکٹر منسکھ منڈاویہ
سوستھیہ چنتن شِور کا پہلا دن صحت کی دیکھ بھال میں بہترین طریقوں اور سیکھنے کے اشتراک کے ساتھ اختتام پذیر ہوا
ہر پالیسی کی ارتقا اہم ہے ، اور ملک کے شہریوں کے لیے صحت کے بہتر نتائج پیدا کرنے کے مقصد کو حاصل کرنے کے لیے، سیکھنے کو مدنظر رکھنے اور انہیں بہتر بنانے کی ضرورت ہے۔‘‘یہ بات مرکزی وزیر صحت ڈاکٹر منسکھ منڈاویہ نے بات سکم کے وزیر اعلیٰ پریم سنگھ تمانگ اور صحت اور خاندانی بہبود کے مرکزی وزرائے مملکت ڈاکٹر بھارتی پروین پوار اور پروفیسر ایس پی سنگھ بگھیل کی موجودگی میں سوستھیہ چنتن شِور کی صدارت کرتے ہوئے کہی۔ صحت کے وزراء بشمول جناب دھن سنگھ راوت ،محترمہ رجنی ودادلا ، جناب آلو لبانگ ، جناب کیشب مہانتا ، جناب رشیکیش پٹیل ، جناب بننا گپتا ، جناب دنیش گنڈو راؤ ، جناب سپم رنجن سنگھ ، ڈاکٹر آر لالتھیانگلیانا ، جناب تھیرو ما۔ سبرامنیم  غور و خوض سے پر کانفرنس میں حصہ لے رہے ہیں۔ جناب ٹی ایس سنگھ دیو ، جناب برجیش پاٹھک ، جناب بی ایس پنت ، جناب وشواس سارنگ ، جناب کے لکشمی نارائنن  بھی اس تقریب میں شرکت کر رہے ہیں۔
ڈاکٹر منڈاویہ نے ریاستوں کو صحت کی دیکھ بھال پر خرچ بڑھانے کی ضرورت پر مزید زور دیا، اور کہا کہ حکومت ہند اس کوشش میں ریاستوں کی مدد کرے گی۔ انہوں نے گزشتہ سوستھیہ چنتن شِور کے انعقاد کے بعد سے گزشتہ ایک سال میں ہونے والی پیشرفت پر روشنی ڈالی، اور کہا کہ صحت کے نتائج میں مسلسل بہتری کو یقینی بنانے کے لیے اسے ایک باقاعدہ عمل بنایا جانا چاہیے۔
اس دو روزہ پروگرام کے پہلے دن، آیوشمان بھارت کے تحت مختلف عمودی حصوں پر سیشن منعقد کیے گئے، جن میں آیوشمان بھارت- پردھان منتری جن آروگیہ یوجنا ، آیوشمان بھارت ڈیجیٹل مشن ، صحت اور تندرستی کے مراکز، اور پردھان منتری آیوشمان بھارت ہیلتھ انفراسٹرکچر مشن شامل ہیں۔ دن کے آخری سیشن میں پبلک ہیلتھ مینجمنٹ کیڈر کے کردار پر توجہ مرکوز کی گئی۔
قومی کانفرنس بہترین طریقوں کو بانٹنے کے ساتھ ساتھ آج ہندوستان میں صحت کی دیکھ بھال میں ریاستوں میں سیکھنے کا ایک پلیٹ فارم ثابت ہوا۔ بات چیت میں ، اور اے بی ڈی ایم کے نفاذ ، اور ریاستوں میں متنوع مقامی حالات کے حوالے سے، اور ملک میں ڈیجیٹل صحت خواندگی کے انتظامات کے حوالے سے خلا کو پُر کرنے کی ضرورت پر توجہ مرکوز کی گئی ۔ قومی کانفرنس نے پی ایم-اے بی ایچ آئی ایم کے تحت آنے والے سالوں میں ہندوستان میں صحت کے بنیادی ڈھانچے کی تشکیل کا ایک نقطہ نظر پیش کیا، اور اس سلسلے میں سرکاری اور نجی شعبے کے کردار پر تبادلہ خیال کیا گیا۔
جناب راجیش بھوشن، سکریٹری، صحت اور خاندانی بہبود کے وزیر، جناب سدھانش پنت، اسپیشل ڈیوٹی کے افسر، صحت اور خاندانی بہبود کی وزارت، ڈاکٹر راجیو بہل، سکریٹری، محکمہ صحت تحقیق، وزارت صحت اور خاندانی بہبود اور ریاستوں کے سینئر افسران اور صنعتی اداروں کے لیڈران اس تقریب کے دوران موجود تھے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 200.32 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 6.06 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,00,32,00,975
|
|
بچی ہوئی خوراکیں
|
|
6,06,58,970
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 200.32 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 6.06 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہاکہ جموں وکشمیر میں این ایچ -44کے اودھم پور-رام بن سیکشن پر واقع دریائے چناب میں دولین والے جیسوال برج کی تعمیر کاکا م مکمل ہوگیاہے
سڑک ٹرانسپورٹ اورشاہراہوں کے مرکزی وزیر جناب نتن گڈکری نے کہاکہ جموں وکشمیر میں این ایچ -44کے اودھم پور-رام بن سیکشن پر واقع دریائے چناب میں دولین والے جیسوال برج کی تعمیر کاکا م مکمل ہوگیاہے۔ایک سلسلے وارٹوئیٹ میں وزیرموصوف نے کہاکہ یہ شاندار ڈیزائن کیاگیا بیلنس کینٹی لیور پل 118میٹرپرمحیط ہے اوراسے 20کروڑکی لاگت سے تیارکیاگیاہے ۔
جناب گڈکری نے کہاکہ اس پل کے بننے سے دو مقاصد پورے ہونگے۔ پہلا ، چندرکوٹ سے رام بن سیکشن پر بھیڑبھاڑ کم ہوگی اور اس سے بلارکاوٹ گاڑیوں کی نقل وحرکت کو یقینی بنانے میں مدد ملے گی ۔ دوسرا ، اس سے جموں –سری نگرقومی شاہراہ -44پر شری امرناتھ یاتراکے دوران گاڑیوں اورعقیدت مندوں کی بلارکاوٹ آمدورفت کی سہولت حاصل ہوگی ، جس کی شروعات جلد ہونے والی ہے ۔
جناب گڈکری نے کہاکہ عزت مآب وزیراعظم جناب نریندرمودی کی دوراندیش قیادت میں ہم جموں وکشمیر کو غیرمعمولی شاہراہوں کے بنیادی ڈھانچے فراہم کرنے کے ساتھ اپنے عزم پرثابت قدم ہیں ۔ انھوں نے کہاکہ یہ انقلابی ترقی نہ صرف خطے کے اقتصادی ترقی میں اہم کرداراداکرتی ہے بلکہ ایک اہم سیاحتی مقام کے طورپر اس کی طرف رغبت کو بڑھاتی ہے ۔
یو پی ایس سی
کمبائنڈ ڈیفنس سروسز امتحان ، 2021 کے حتمی نتائج کا اعلان
نئی دہلی، 03 جون 2022:
نومبر 2021 میں یونین پبلک سروس کمیشن کے زیر اہتمام کمبائنڈ ڈیفنس سروسز امتحان  2021 کے نتائج کی بنیاد پر کوالیفائی کرنے والے 142  امیدواروں کے میرٹ اور 153 ویں  کورس آف انڈین ملٹری اکیڈمی، دہرادون؛ انڈین نیول اکیڈمی، ایزیملا، کیرالہ اور ایئر فورس اکیڈمی، حیدرآباد  ٹریننگ کورس یعنی نمبر 212 ایف کورس میں داخلے کے لیے وزارت دفاع کے سروسز سلیکشن بورڈ کے زیر اہتمام ایس ایس بی انٹرویوز کی فہرستیں درج ذیل ہیں۔
2۔ مختلف کورسز کے لیے تین فہرستوں میں کچھ امیدوار مشترک ہیں۔
3۔ انڈین ملٹری اکیڈمی کے لیے حکومت کی جانب سے مطلع کردہ خالی آسامیوں کی تعداد 100 ہے [جن میں این سی سی 'سی' سرٹیفکیٹ  ہولڈرز کے لیے مختص 13 اسامیاں شامل ہیں]، انڈین نیول اکیڈمی، ایزیملا، کیرالہ ایگزیکٹو برانچ  /ہائیڈرو کے لیے 22 خالی آسامیاں [بشمول این سی سی 'سی' سرٹیفکیٹ ہولڈرز کے لیے 03 اسامیاں  اور ایئر فورس اکیڈمی حیدرآباد کے لیے 32 [بشمول این سی سی اسپیشل اینٹری کے ذریعے این سی سی 'سی' سرٹیفکیٹ  ہولڈرز کے لیے 03 اسامیاں] مختص ہیں۔
4۔ کمیشن نے انڈین ملٹری اکیڈمی، انڈین نیول اکیڈمی اور ایئر فورس اکیڈمی میں داخلے کے لیے تحریری امتحان میں بالترتیب 2469، 1079 اور 599 امیدواروں کو اہل قرار دینے کی سفارش کی تھی۔ حتمی طور پر اہل امیدواروں کی تعداد آرمی ہیڈ کوارٹرز کے ذریعہ منعقدہ ایس ایس بی ٹیسٹ کو کوالیفائی کرنے والوں کی ہے۔
5۔ ان فہرستوں کی تیاری میں طبی معائنے کے نتائج کو مدنظر نہیں رکھا گیا ہے۔
6۔ ان امیدواروں کی تاریخ پیدائش اور تعلیمی قابلیت کی تصدیق پر ابھی آرمی ہیڈ کوارٹر ز کا عمل جاری ہے۔ لہذا ان تمام امیدواروں کی امیدواری اس اسکور پر عارضی ہے۔ امیدواروں سے درخواست کی جاتی ہے کہ وہ اپنی پہلی ترجیح کے مطابق اپنے سرٹیفکیٹ اصل میں تاریخ پیدائش/تعلیمی قابلیت وغیرہ اسناد کی فوٹوسیٹ تصدیق شدہ نقلیں آرمی ہیڈ کوارٹرز/نیول ہیڈ کوارٹرز/ایئر ہیڈ کوارٹرز کو بھیجیں۔
7۔ اگر پتہ تبدیل ہوا ہے تو امیدواروں کو مشورہ دیا جاتا ہے کہ وہ فوری طور پر آرمی ہیڈ کوارٹرز/نیول ہیڈ کوارٹرز/ایئر ہیڈ کوارٹرز کو مطلع کریں۔
8۔ یہ نتائج یو پی ایس سی کی ویب سائٹ پر بھی http://www.upsc.gov.in پر دستیاب ہوں گے۔ تاہم کمبائنڈ ڈیفنس سروسز امتحان  کے لیے آفیسرز ٹریننگ اکیڈمی  کے حتمی نتائج کے اعلان کے بعد امیدواروں کے نمبر ویب سائٹ پر دستیاب ہوں گے۔
9۔ مزید معلومات کے لیے امیدوار کسی بھی ورکنگ ڈے 10:00 بجے صبح سے 17:00 بجے شام کے درمیان کمیشن کے دفتر کے گیٹ 'سی' کے قریب سہولت کاؤنٹر سے ذاتی طور پر یا ٹیلی فون نمبر 011-23385271/011-23381125/011-23098543 پر رابطہ کرسکتے ہیں۔
نتیجہ دیکھنے کے لیے کلک کریں۔
قانون اور انصاف کی وزارت
جناب رابن فکن کی گواہاٹی ہائی کورٹ کے ایڈشنل جج کے طور پر تقرری عمل میں آئی
صدر جمہوریہ ہند نے بھارت کے آئین کی دفعہ 224 کی شق  کے ذریعہ دیے گئے اختیار کا استعمال کرتے ہوئے جناب رابن فکن کی گواہاٹی ہائی کورٹ کے ایڈشنل جج کے طور پر تقرری کی ہے۔ وہ اپنا عہدہ سنبھالنے کی تاریخ سے دو برسوں کی مدت کے لئے اس عہدے پر برقرار رہیں گے۔ اس سلسلے میں قانون و انصاف کی وزارت کے محکمہ انصاف کے ذریعہ ایک نوٹیفکیشن جاری کیا گیا ہے۔
جناب رابن فکن، ایم ایس سی، ایل ایل ایم، 09.03.1993 کو ملازمت عدلیہ میں شامل ہوئے۔ وہ کامروپ میں چیف جوڈیشل مجسٹریٹ کے طور پر کام کر چکے ہیں۔اس کے علاوہ سول جج اور اسسٹنٹ سیشن جج ، تیزپور؛ ایڈشنل ڈسٹرکٹ اینڈ سیشن جج، سلچر؛ رجسٹرار ؛ رجسٹرار ؛ رجسٹرار  اوررجسٹرار جنرل گواہاٹی ہائی کورٹ ؛ ڈسٹرکٹ اینڈ سیشن جج، گولاگھاٹ؛ خصوصی جج، سی بی آئی، این آئی اے میں اپنی خدمات انجام دے چکے ہیں۔ وہ 06.01.2020 سے ڈسٹرکٹ اینڈ سیشن جج کے طور پر کام کر رہے تھے۔
وزیراعظم کا دفتر
یوگا جسمانی طاقت اور اندرونی سکون کو تقویت دیتا ہے: وزیر اعظم
وزیر اعظم جناب نریندر مودی نے لوگوں سے یوگا کو اپنے روزمرہ کے معمولات کے طور پر اپنانے کی اپیل کی ہے۔
یوگا کے بارے میں ایک ویڈیو کا اشتراک کرتے ہوئے وزیر اعظم نے ٹویٹ کیا:
”یوگا جسم کی طاقت اور ذہنی سکون دونوں کو بڑھاتا ہے۔ آئیے ہم اسے صحت مند زندگی کے لیے اپنے روزمرہ کے معمولات کا حصہ بنائیں۔ مختلف آسنوں کی کچھ ویڈیوز کا آپ کے لیے اشتراک کر رہا ہوں۔“
یو پی ایس سی
جناب اروند سکسینہ نے یو پی ایس سی کے چیئر مین کا عہدہ سنبھالا
نئی دلّی ، 29نومبر؍ جناب اروند سکسینہ نے یونین پبلک سروس کمیشن  کے چیئر مین کا عہدہ سنبھال لیاہے ۔ مذکورہ کمیشن کے سب سے سینئر ممبر پروفیسر  پردیپ کمار جوشی نے آج یہاں ایک تقریب کے دوران انہیں ان کے آفس اور عہدے کا حلف دلایا ۔
جناب سکسینہ نے 08 مئی ، 2015 کو ممبر کے طور پر کمیشن میں شمولیت اختیار کی تھی اور بعد ازاں 20 جون ، 2018 کو انہیں یو پی ایس سی کے چیئر مین کے طور پر ذمہ داریاں سنبھالنے کے لئے مقرر کیا گیا تھا ۔
دلّی کالج آف انجینئرنگ میں سول انجینئرنگ کے طالب علم رہے جناب سکسینہ ، نئی دلّی کے انڈین انسٹی ٹیوٹ آف ٹیکنالوجی  سے سسٹم مینجمنٹ میں ایم ٹیک ہیں۔ انہوں 1978 میں انڈین پوسٹل سروس میں شرکت کی ۔ بعد ازاں وہ انڈین پوسٹل سروس سے 1988 میں کابینہ سیکریٹریٹ میں ریسرچ اینڈ انالیسس ونگ میں کام کرنا شروع کیا جہاں انہوں نے نیپال ، چین اور پاکستان سمیت ہمسایہ ملکوں میں اسٹریٹجک ڈیولپمنٹ کی تعلیم میں مہارت حاصل کی ۔
ریسرچ اینڈ انالیسس ونگ میں مثالی کام شاندار خدمات کے عتراف کے طور پر2005 میں وزیر اعظم انہیں خوبیوں پر مبنی خدمات ایوارڈ اور 2012 میں ممتاز خدمات ایوارڈ حاصل سے نوازا ۔
۔ ۔ ۔ ۔ ۔
(u.5979
م ۔ر ۔ ر۔ .
صدر جمہوریہ کا سکریٹریٹ
صدرجمہوریہ ہندنے ٹوکیو اولمپکس 2020 کےدستے کے لئے ’ہائی ٹی ‘ کا اہتمام کیا
نئی دہلی 14 اگست 2021: ہندوستان کےصدرجناب رام ناتھ کووند نے آج  کو راشٹرپتی بھون میں ٹوکیو اولمپکس 2020 کے دستے کے اعزاز میں ہائی ٹی کا اہتمام کیا۔ نائب صدر ہند جناب ایم وینکیا نائیڈو بھی اس موقع پر بہ نفس نفیس موجود تھے۔
ٹوکیو اولمپکس 2020 کے دستے کےساتھ بات چیت کرتے ہوئے صدر جمہوریہ نے کہا کہ قوم کے لئے سرمایہ افتخار اس پوری ٹیم پر پوری قوم کو ناز ہے۔ اولمپکس میں اب تک ہماری شراکت کی تاریخ میں یہ سب سے زیادہ تمغے حاصل کرنےوالادستہ ہے۔انہوں نے کہا کہ ان کی کامیابی سےنوجوانوں کو کھیلوں میں حصہ لینے کی ترغیب حاصل ہوئی ہے اور کھیلوں کے تئیں مثبت سوچ والدین میں بھی پیدا ہوئی ہے۔
صدرنے کہا کہ ٹوکیو اولمپکس میں ہندوستان کی کارکردگی نہ صرف حصولیابی کے اعتبار سے ممتاز ترین ہے بلکہ امکانات کے اعتبار سے بھی اہم ہے۔ زیادہ تر کھلاڑی اپنے کیرئر کے ابتدائی مرحلے میں ہیں۔ جس جذبے اور مہارت کے ساتھ انہوں نے ٹوکیو میں حصہ لیا ہندوستان آنے والے وقت میں کھیلوں کی دنیا میں مؤثر کن طور پر اپنی موجودگی درج کرائے گا۔
صدرجمہوریہ نے پورےدستے کو ان کی عمدہ مہارت کے لئے مبارکباد دی۔ انہوں نے کوچ حضرات،مدرگارعملے، اہل خاندان اور خیر خواہان کو بھی سراہا جنہوں نے ان کھلاڑیوں کی تیاری میں تعاون کیا۔
وزیراعظم کا دفتر
وزیر اعظم نے ایشین گیمز 2022 میں مردوں کی کشتی کے 86 کلوگرام مقابلے میں چاندی کا تمغہ جیتنے پر دیپک پونیا کو مبارک باد دی
وزیر اعظم جناب نریندر مودی نے ہانگژو میں ایشین گیمز 2022 میں مردوں کی کشتی کے 86 کلوگرام مقابلے میں چاندی کا تمغہ جیتنے پر دیپک پونیا کو مبارک باد دی ہے۔
وزیر اعظم نے X پر اپنے ایک پوسٹ میں کہا؛
”دیپک پونیا نے ناقابل یقین کارکردگی کا مظاہرہ کیا ہے! مردوں کی کشتی کے 86 کلوگرام مقابلے میں چاندی کا تمغہ جیتنے پر مبارک باد۔
ان کی لگن اور جذبہ واقعی متاثر کن ہے جو اس شاندار کارکردگی کا باعث بنی ہے۔“